Source: https://syoek.gr/oek/ergatikes-katoikies/itemlist/tag/%CE%95%CE%A1%CE%93%CE%91%CE%A4%CE%99%CE%9A%CE%95%CE%A3%20%CE%9A%CE%91%CE%A4%CE%9F%CE%99%CE%9A%CE%99%CE%95%CE%A3%20%CE%9F%CE%95%CE%9A
Timestamp: 2019-08-20 13:15:28+00:00
Document Index: 21023375

Matched Legal Cases: ['ΑΕΔ\n', 'ΑΕΔ ', 'ΑΕΔ ', 'ΑΕΔ\n', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

Εμφάνιση άρθρων βάσει ετικέτας: ΕΡΓΑΤΙΚΕΣ ΚΑΤΟΙΚΙΕΣ ΟΕΚ - Σύλλογος Υπαλλήλων τ. ΟΕΚ-ΟΕΕ & ΟΑΕΔ
Εμφάνιση άρθρων βάσει ετικέτας: ΕΡΓΑΤΙΚΕΣ ΚΑΤΟΙΚΙΕΣ ΟΕΚ
Κυριακή, 08 Οκτώβριος 2017 21:42
ΟΕΚ - Διάθεση αδιάθετων εργατικών κατοικιών σε αστέγους που αδυνατούν να εργασθούν, ζητά ο βουλευτής Χρ. Μπουκώρος
Ερώτηση κατέθεσε ο βουλευτής Μαγνησίας Ν.Δ. Χρήστος Μπουκώρος προς την Υπουργό Εργασίας, Κοινωνικής Ασφάλισης και Κοινωνικής Αλληλεγγύης, ζητώντας την άμεση διάθεση των αδιάθετων εργατικών κατοικιών σε αστέγους, που αδυνατούν να εργασθούν λόγω ασθενειών ή βαριάς αναπηρίας, τόσο οι ίδιοι όσο και τα μέλη των οικογενειών τους.
Στην ερώτηση του βουλευτή αναφέρονται τα εξής: «Πλήθος αδιάθετων κατοικιών που ανήκουν στον καταργηθέντα Οργανισμό Εργατικής Κατοικίας έχουν εγκαταλειφθεί στην ανελέητη φθορά του χρόνου, τη στιγμή που ο αριθμός των αστέγων και απόρων οικογενειών αυξάνεται συνεχώς. Όλη αυτή η ακίνητη περιουσία του ΟΕΚ που έχει μεταβιβαστεί στον ΟΑΕΔ θα πρέπει να διατεθεί άμεσα σε όσους έχουν ανάγκη. Σύμφωνα με τον κανονισμό λειτουργίας του ΟΕΚ, για όσα διαμερίσματα παραμένουν κενά, η διαδικασία της κατά προτεραιότητας παραχώρησης ή κλήρωσης οφείλει να επαναληφθεί, ώστε κάθε αδιάθετο σπίτι να βρει τον ιδιοκτήτη του. Είναι ανεπίτρεπτο να υπάρχουν κατοικίες που πραγματικά ρημάζουν, ενώ οικογένειες με σημαντικά ποσοστά αναπηρίας των μελών τους, που έχουν πληγεί από την οικονομική κρίση και έχουν βρεθεί στην κυριολεξία στο δρόμο, να μην μπορούν να στεγαστούν.
Στο Βόλο, συγκεκριμένα, υπάρχει μια βαριά άρρωστη μητέρα που μαζί με την κόρη της, η οποία πάσχει από βαριά νοητική υστέρηση με ποσοστό αναπηρίας 85%, αναγκάζονται να διαμένουν προσωρινά σε μια από τις αδιάθετες κατοικίες, ως έσχατη λύση στο στεγαστικό πρόβλημα που αντιμετωπίζουν. Οι δύο αυτές γυναίκες που δίνουν το δικό τους αγώνα καθημερινής επιβίωσης, όπως και πολλοί άλλοι συμπολίτες μας που βρίσκονται στην ίδια κατάσταση, θα μπορούσαν να στεγαστούν με όλες τις νόμιμες διαδικασίες σε κάποια αδιάθετη κατοικία του ΟΕΚ, εάν η πολιτεία δεν έμενε άπραγη.
1. Τί σκοπεύετε να κάνετε προκειμένου να αξιοποιηθούν οι αδιάθετες κατοικίες του ΟΕΚ, οι οποίες ρημάζουν εγκαταλελειμμένες;
2. Για ποιο λόγο δεν διατίθενται στους χρόνια ανέργους που δεν έχουν κανένα περιουσιακό στοιχείο και στους αστέγους και τις οικογένειές τους, εφόσον αδυνατούν να ανταπεξέλθουν οικονομικά στο οποιοδήποτε ενοίκιο;» καταλήγει η ερώτηση του βουλευτή Μαγνησίας.
https://magnesianews.gr/magnisia/diathesi-adiatheton-ergatikon-katikion.html
Σάββατο, 09 Σεπτέμβριος 2017 11:58
Ξεκινούν ηλεκτρονικά οι αιτήσεις των οικιστών εργατικών κατοικιών ΟΕΚ για την εφαρμογή των νέων ρυθμίσεων
Πριν το τέλος Σεπτεμβρίου θα ενεργοποιηθεί ειδική πλατφόρμα του ΟΑΕΔ για να δεχτεί τις αιτήσεις των οικιστών των εργατικών κατοικιών στο σύνολο της χώρας, για να αξιοποιηθούν οι ρυθμίσεις που έχει κάνει το υπουργείο Εργασίας, μέσω υπουργικών αποφάσεων.
Τα παραπάνω γνωστοποίησε την Πέμπτη (7/9) η διοικήτρια του ΟΑΕΔ, Μαρία Kαραμεσίνη, σε δηλώσεις της από τη Θεσσαλονίκη, ενώ επισήμανε χαρακτηριστικά ότι μέσα σε ενάμισι με δύο μήνες θα έχει προσδιοριστεί η οφειλή και οι οικιστές θα υποβάλουν ηλεκτρονικά τα δικαιολογητικά τους. "Ελπίζουμε σε πολύ λίγους μήνες να έχουμε δώσει και σε αυτούς τους ανθρώπους τις νέες τους οφειλές που έχουν γίνει μέσα από αυτή τη ρύθμιση του υπουργείου Εργασίας και νομίζω ότι θα ανακουφιστούν σε πρώτη φάση" σημείωσε.
Τόνισε, παράλληλα, ότι σύντομα και η υπουργός θα ανακοινώσει και άλλα μέτρα για δάνεια του πρώην ΟΕΚ ώστε να συμπληρωθεί όλο το φάσμα των ρυθμίσεων που προβλέπουν όλες τις παροχές του πρώην ΟΕΚ. "Έτσι στη στεγαστική πολιτική απέναντι στα εργατικά στρώματα θα συμπληρωθούν οι διευκολύνσεις που γίνονται για να έχουμε μια κοινωνική πολιτική που είναι συνεπής με την κυβερνητική πολιτική" πρόσθεσε.
Παρασκευή, 28 Ιούλιος 2017 19:26
Κανονισμός σχέσεων οικισμών ΟΕΚ - ΟΑΕΔ
Τις σχέσεις που πρέπει να διέπουν τους συνιδιοκτήτες Οικισμών που υπάγονται στον πρώην Οργανισμό Εργατικής Κατοικίας (ΟΕΚ), που μετά την κατάργησή του εντάχθηκε στον ΟΑΕΔ, περιλαμβάνει απόφαση που δημοσιεύθηκε στο Φύλλο Εφημερίδας της Κυβερνήσεως (ΦΕΚ)
Στην απόφαση που ελήφθη από το Διοικητικό Συμβούλιο του ΟΑΕΔ περιλαμβάνεται Γενικός Κανονισμός ο οποίος ρυθμίζει τις σχέσεις μεταξύ των συνιδιοκτητών αναφορικά με τους κοινόχρηστους και τους κοινόκτητους χώρους όλου του οικισμού.
Επίσης, περιλαμβάνεται και ιδιαίτερος κανονισμός ο οποίος ρυθμίζει τις σχέσεις μεταξύ των συνιδιοκτητών των αυτοτελών κτιρίων και των κτιρίων που βρίσκονται σε ένα Οικοδομικό Τετράγωνο (ΟΤ) κάθε οικισμού.
Ο Γενικός Κανονισμός, σύμφωνα με τη συγκεκριμένη απόφαση, είναι δυνατόν να αντικαθίσταται, να τροποποιείται ή να συμπληρώνεται μονομερώς από τον ΟΑΕΔ, χωρίς τη συγκατάθεση των ιδιοκτητών των κατοικιών, ακόμα και μετά την έκδοση των οριστικών τίτλων του οικισμού. Ο ιδιαίτερος κανονισμός όμως είναι δυνατόν αντικαθίσταται, να τροποποιείται ή να συμπληρώνεται μόνο με απόφαση από το 100% της συνιδιοκτησίας εκάστου ΟΤ.
Δείτε εδώ τον κανονισμό
Παρασκευή, 09 Ιούνιος 2017 00:02
Υπουργική Απόφαση για τις ρυθμίσεις οφειλών των εργατικών κατοικιών του ΟΕΚ - Διαύγεια
Δημοσιεύθηκε η υπουργική απόφαση για τη ρύθμιση ληξιπρόθεσμων και μη ληξιπρόθεσμων οφειλών δικαιούχων εργατικής κατοικίας στους οικισμούς του τέως ΟΕΚ και την επιμήκυνση της διάρκειας αποπληρωμής των ως άνω οφειλών
Συγκεκριμένα, η απόφαση, την οποία υπογράφουν η υπουργός Εργασίας Έφη Αχτσιόγλου και η αναπληρώτρια υπουργός Εργασίας, αρμόδια για την καταπολέμηση της ανεργίας, Ράνια Αντωνοπούλου, αφορά στον τρόπο υπολογισμού και στη ρύθμιση οφειλών δικαιούχων οικιστών του τ. ΟΕΚ
Συγκεκριμένα η απόφαση αφορά στον τρόπο υπολογισμού και στη ρύθμιση οφειλών δικαιούχων οικιστών του τ. ΟΕΚ και συγκεκριμένα στον τρόπο εξόφλησης ληξιπρόθεσμων οφειλών και άληκτου κεφαλαίου, καθώς και την επιμήκυνση της διάρκειας αποπληρωμής των οφειλών των δικαιούχων εργατικής κατοικίας στους οικισμούς του τ. Ο.Ε.Κ. είτε πρόκειται για περιπτώσεις που βρίσκονται σε στάδιο έκδοσης Οριστικών Παραχωρητηρίων είτε για περιπτώσεις που έχουν εκδοθεί Οριστικά Παραχωρητήρια και βρίσκεται σε ισχύ ο προβλεπόμενος χρόνος αποπληρωμής είτε για περιπτώσεις που έχουν εκδοθεί Οριστικά Παραχωρητήρια, έχει λήξει ο χρόνος αποπληρωμής και εκκρεμεί η είσπραξη ληξιπρόθεσμων οφειλών των δικαιούχων προς τον ΟΑΕΔ. Σκοπός των παρακάτω ρυθμίσεων αποτελεί η διευκόλυνση των δικαιούχων όπως αυτοί προσδιορίζονται παραπάνω, ώστε να αποκτήσουν Οριστικά Παραχωρητήρια , που η έκδοση τους εκκρεμεί η να αποπληρώσουν τυχόν χρονίζουσες και μη, οφειλές τους, αυξάνοντας με τον τρόπο αυτό, τα αντίστοιχα έσοδα του ΟΑΕΔ, που βαίνουν συνεχώς μειούμενα .
Κεφάλαιο Πρώτο : Γενικές Ρυθμίσεις
1. Ο αριθμός των μηνιαίων δόσεων αποπληρωμής των οφειλών των δικαιούχων οικιστών στους οικισμούς του τ. ΟΕΚ (νυν ΟΑΕΔ) ορίζεται σε 360,για τις περιπτώσεις των οικιστών Α κ Β του δεύτερου κεφαλαίου Οι δικαιούχοι της περίπτωσης Β δύνανται να διατηρήσουν τον προβλεπόμενο στο Οριστικό Παραχωρητήριο τους χρόνο ,εφόσον το αιτηθούν Στην περίπτωση Γ του Δευτέρου Κεφαλαίου, παρέχεται πρόσθετος χρόνος αποπληρωμής δέκα ετών (120 δόσεις) με αφετηρία έναρξης την ημερομηνία έγκρισης της αίτησης του δικαιούχου στην οποία θα ορίζεται και η οφειλή του προς τον ΟΑΕΔ.
2 .Περιπτώσεις Οικισμών του τ. ΟΕΚ (όπως ο οικισμός Ολυμπιακό Χωριό ) , για τους οποίους έχει ανακοινωθεί τιμή μονάδας επιφανείας μεγαλύτερη από αυτή που προκύπτει στο κεφάλαιο Β της Υ.Α 3153/195/14-2-2017,εμπίπτουν στο πεδίο εφαρμογής του δεύτερου εδάφιου του κεφαλαίου Δ, είτε στο πεδίο εφαρμογής του κεφαλαίου Ε ,της ως άνω Υ.Α και ως εκ τούτου τυγχάνουν εφαρμογής των ρυθμίσεων της παρούσας, μη λαμβάνοντας υπόψη παλαιότερες Υ.Α καθορισμού της τιμής μονάδας παραχώρησης ή των όρων αποπληρωμής.
3. Όπου στις ρυθμίσεις που ακολουθούν αναφέρεται χρόνος αποπληρωμής ή υπολειπόμενος αριθμός δόσεων ή έναρξη των δόσεων νοείται από την ημερομηνία έκδοσης του Οριστικού Παραχωρητηρίου για τις περιπτώσεις Α κ Β του 2 κεφαλαίου και από την ημερομηνία έγκρισης της αίτησης για την περίπτωση Γ του ιδίου κεφαλαίου.
4. α) Τιμή Παραχώρησης : Ορίζεται από το γινόμενο: Χρεούμενη Επιφάνεια κατοικίας επί την νέα Ενιαία Τιμή Μονάδας Παραχώρησης.(Υ.Α 3153/195/14-2-2017 και υπ αριθ. 536/13/28-22017 απ. Του Δ.Σ του ΟΑΕΔ) β) Τελικό Τίμημα Παραχώρησης : Ορίζεται το ποσόν που προκύπτει όταν από την Τιμή Παραχώρησης αφαιρεθούν ανάλογα οι εκπτώσεις των παρ.8 και 9 των Γενικών Ρυθμίσεων. γ) Οφειλή ή Νέα Οφειλή : Ορίζεται από το ποσό που προκύπτει όταν από το Τελικό Τίμημα Παραχώρησης αφαιρεθούν τα ήδη καταβληθέντα από τον δικαιούχο ποσά μη υπολογιζόμενων των τυχόν ήδη καταβληθέντων τόκων υπερημερίας
5. Όπου στις περιπτώσεις Α κ Β , του δεύτερου κεφαλαίου ,αναφέρεται «ποσόν προς επιστροφή» ,αυτό θα προκύπτει από την διαφορά των ήδη καταβληθέντων από τον δικαιούχο ποσών(αφού αφαιρεθούν από αυτά οι τυχόν ήδη εισπραχθέντες τόκοι υπερημερίας), και της νέας Τιμής Παραχώρησης
6. Παρέχεται η δυνατότητα στους δικαιούχους όλων των περιπτώσεων (Α,Β,Γ του Δευτέρου Κεφαλαίου) μετά από αιτιολογημένη αίτησή τους, να εξαιρούνται για διάστημα έξι (6) μηνών τμηματικά και αθροιστικά όχι πέραν των τριών (3) ετών, με ισόχρονη επιμήκυνση, από την υποχρέωση καταβολής της μηνιαίας δόσης, χωρίς επιβολή τόκων υπερημερίας ή άλλου είδους κυρώσεις. Ενδεικτικά ως λόγοι ένταξης στη ρύθμιση αυτή αναφέρονται η απώλεια εργασίας, η μακροχρόνια ανεργία, η αδυναμία προς εργασία (ασθένεια) ή άλλη εξ ίσου σοβαρή αιτία που καθιστά αδύνατη για το δικαιούχο την παρακολούθηση της οφειλής του. Τα απαιτούμενα δικαιολογητικά που συνοδεύουν την αίτηση του δικαιούχου για την ένταξή του στη ρύθμιση αυτή, ορίζονται από τον ΟΑΕΔ και οι αιτήσεις εξετάζονται από αυτόν.
7. Δικαιούχος, που μετέχει στις διατάξεις της παρούσας, σε περίπτωση που καταστεί υπερήμερος των υποχρεώσεων του περάν των 4 μηνών, τότε μετά από ειδοποίηση της υπηρεσίας , υποχρεούται εντός 15 ημερών να προσκομίσει τα αναγκαία έγγραφα (εκκαθαριστικό, Ε9 κλπ)και έκθεση των λόγων αθέτησης της υποχρέωσης. Αν αποδειχθεί η αδυναμία εκπλήρωσης της υποχρέωσης ,τότε του παρέχεται επί πλέον χρόνος η αλλού είδους διευκόλυνση, με απόφαση του Δ.Σ του ΟΑΕΔ, διαφορετικά θα ακολουθούνται οι προβλεπόμενες από τον νόμο διαδικασίες ακόμα και στην περίπτωση μη αιτιολογημένης έγκαιρης ανταπόκρισης του στο ειδοποιητήριο της υπηρεσίας
8. Εξακολουθεί η ισχύς της διάταξης που αφορά στην έκπτωση κατά 50% στο τίμημα παραχώρησης [§1 άρθρο 33 Ν2224/94 ΦΕΚ 112/Β/6-7-94] στους πολύτεκνους δικαιούχους που εμπίπτουν στην περίπτωση Α του Δευτέρου Κεφαλαίου.
9. Στους δικαιούχους κατοικίας στους οικισμούς του τ. ΟΕΚ (νυν ΟΑΕΔ) με 3 ή 4 προστατευόμενα μέλη- παιδιά, στις μονογονεϊκές οικογένειες, στις περιπτώσεις χηρείας με ένα τουλάχιστον προστατευόμενο μέλος – παιδί ,στις οικογένειες με προστατευόμενο μέλος ΑμΕΑ ,στις οικογένειες με μέλος με διαπιστωμένη αναπηρία 67% και άνω και στους συνταξιούχους κατά τον υπολογισμό του Τελικού Τιμήματος Παραχώρησης, όπως προβλέπεται στην παρ 4 των Γενικών Ρυθμίσεων, πραγματοποιείται έκπτωση 20%. Δικαιούχος που τυχόν εμπίπτει σε περισσότερες από μία των παραπάνω κατηγοριών, επιλέγει μία εξ αυτών για να ενταχθεί. Οι παραπάνω απομειώσεις δεν εφαρμόζονται αθροιστικά και δεν εφαρμόζονται εκ νέου όσες από αυτές έχουν τυχόν χρησιμοποιηθεί ήδη από το δικαιούχο (π.χ. η διάταξη Πολυτέκνων στις περιπτώσεις Β και Γ του Δευτέρου Κεφαλαίου). Η ισχύς των αναφερόμενων παραπάνω χαρακτηριστικών του δικαιούχου, εξετάζεται κατά την ημερομηνία αίτησής του για την ένταξη στις ρυθμίσεις της παρούσας.
10. Οι άνεργοι δικαιούχοι στους οικισμούς του τ. ΟΕΚ των άρθρων 65 και 66 του Ν.4430/2016, δύναται να ενταχθούν με αίτησή τους στις διατάξεις της παρούσης. Οι αιτήσεις τους εξετάζονται κατά προτεραιότητα από τον ΟΑΕΔ. 11. Στις περιπτώσεις Β κ Γ του δεύτερου κεφαλαίου ο οριζόμενος χρόνος (6 μήνες) υποβολής της αίτησης ένταξης στην παρούσα ,δύναται να παραταθεί κατά έξι(6) ακόμα μήνες λόγω ανυπαίτιου κωλύματος. Οι δικαιούχοι της περίπτωσης Α του δεύτερου κεφαλαίου ,δικαιούνται να υποβάλουν αίτηση έως και τον χρόνο έκδοσης του Οριστικού Παραχωρητηρίου 12 Η επιβολή νέων τόκων υπερημερίας , στις ληξιπρόθεσμες οφειλές των περιπτώσεων Β κ Γ του δευτέρου κεφαλαίου, παύει να ασκείται στο χρονικό διάστημα μεταξύ της υποβολής από τον δικαιούχο της αίτησης ένταξης του στις ρυθμίσεις της παρούσας έως και του ορισμού της οφειλής του από τον οργανισμό.
Τετάρτη, 26 Απρίλιος 2017 08:19
Η Υπουργική Απόφαση - ΤΟ ΦΕΚ -Ρυθμίσεις για τους κατοίκους εργατικών κατοικιών - Κούρεμα οφειλών - αύξηση δόσεων - Πάγωμα δόσεων για τους ανέργους. Όλες οι εκπτώσεις ανά κατηγορία(ΑΝΑΝΈΩΣΗ 26/4/17)
Υπεγράφη από την υπουργό Εργασίας, Κοινωνικής Ασφάλισης και Κοινωνικής Αλληλεγγύης, Έφη Αχτσιόγλου, απόφαση με την οποία ρυθμίζονται με ευνοϊκότερους όρους το ύψος και ο τρόπος αποπληρωμής των οφειλών όλων των δικαιούχων των εργατικών κατοικιών στους οικισμούς του τέως Οργανισμού Εργατικής Κατοικίας (ΟΕΚ).
Οπως σημειώνει το υπουργείο, η ρύθμιση αυτή έρχεται σε συνέχεια της προηγούμενης Υπουργικής Απόφασης που προέβλεπε τη δραστική μείωση της τιμής παραχώρησης για 150 οικισμούς του τέως ΟΕΚ στα 304,41 ευρώ/τ.μ.
Η νέα Υπουργική Απόφαση προβλέπει τη δραστική περικοπή και ρύθμιση των τόκων υπερημερίας για όσους έχουν ληξιπρόθεσμες οφειλές, επιμηκύνει τον χρόνο αποπληρωμής από 240 σε 360 δόσεις και περιλαμβάνει ευνοϊκότερους όρους για ευάλωτες κοινωνικά ομάδες (μακροχρόνια άνεργοι, τρίτεκνοι, πολύτεκνοι, μονογονεϊκές οικογένειες, συνταξιούχοι, ΑμεΑ κτλ.).
Στις παραπάνω ρυθμίσεις εντάσσονται:
α)οικιστές οι οποίοι βρίσκονται σε αναμονή έκδοσης οριστικού παραχωρητηρίου,
β)οικιστές οι οποίοι έχουν λάβει οριστικό παραχωρητήριο και βρίσκεται σε εξέλιξη ο προβλεπόμενος χρόνος αποπληρωμής,
γ)οικιστές με οριστικό παραχωρητήριο για το οποίο έχει λήξει ο χρόνος αποπληρωμής και αδυνατούσαν να ανταποκριθούν.
Η υπουργός Εργασίας, Κοινωνικής Ασφάλισης και Κοινωνικής Αλληλεγγύης,Έφη Αχτσιόγλου δήλωσε τα εξής: «Η απόφαση λύνει οριστικά το πρόβλημα 32.000 δικαιούχων εργατικών κατοικιών, οι οποίοι βρίσκονταν σε καθεστώς ομηρίας, σε ορισμένες περιπτώσεις ακόμη και πριν από το 1978. Οι οικογένειες αυτές έχουν πλέον τη δυνατότητα να γίνουν ιδιοκτήτες των σπιτιών που δικαιωματικά τους ανήκουν».
Θα πρέπει να τονιστεί ότι σύμφωνα με την Υπουργική Απόφαση η επιβολή νέων τόκων υπερημερίας, στις ληξιπρόθεσμες οφειλές παύει να ασκείται στο χρονικό διάστημα μεταξύ της υποβολής από τον δικαιούχο της αίτησης ένταξής του στις ρυθμίσεις έως και του ορισμού της οφειλής του από τον ΟΑΕΔ.
Συνεπώς οι δικαιούχοι που επιθυμούν να ενταχθούν στις ρυθμίσεις θα πρέπει να κάνουν αίτηση το ταχύτερο δυνατόν έτσι ώστε να σταματήσει η επιβάρυνσή τους με τους τόκους υπερημερίας.
Η ΥΠΟΥΡΓΙΚΗ ΑΠΟΦΑΣΗ ΔΕΝ ΑΦΟΡΑ ΤΑ ΔΑΝΕΙΑ ΤΟΥ ΟΕΚ.ΑΦΟΡΑ ΜΟΝΟ ΤΙς ΕΡΓΑΤΙΚΕΣ ΚΑΤΟΙΚΙΕΣ.
Για τις οικογένειες με προστατευόμενο μέλος ΑΜΕΑ, μονογονεϊκές οικογένειες, τριτέκνους και συνταξιούχους προβλέπεται 20% έκπτωση.
Για τους τους πολύτεκνους προβλέπεται 50 % έκπτωση.
Για τους άνεργους προβλέπεται ετήσιο πάγωμα καταβολής δόσεων χωρίς επιβαρύνσεις με δυνατότητα ανανέωσης.
Για περιπτώσεις α,β αυξάνονται οι δόσεις από 240 σε 360 μηνιαίες ,ενώ για την γ περίπτωση δίνεται πρόσθετος χρόνος αποπληρωμής 10 ετών (120 μηνιαίας δόσεις).
Εδώ στο συνημμένο αρχείο θα βρείτε ΤΟ ΦΕΚ που δημοσιεύτηκε 25.04.2017 , αναλυτικά τις κατηγορίες και τα ποσοστά εκπτώσεων για όλους όσους αφορά η Υπουργική Απόφαση
Κυριακή, 26 Μάρτιος 2017 12:37
Ετοιμη η Υπουργική για τις δόσεις & το κούρεμα οφειλών των οικιστών εργατικών κατοικιών ΟΕΚ
Κούρεμα τόκων, εκπτώσεις για προεξόφληση οφειλών, 360 δόσεις και πάγωμα οφειλών για τους ανέργους συμπεριλαμβάνονται σε μια σειρά ρυθμίσεων που το Δ.Σ ΟΑΕΔ έχει ήδη αποφασίσει προκειμένου να ανακουφίσει πάνω από 32.000 οικογένειες που είναι κάτοικοι των εργατικών κατοικιών του ΟΕΚ. Το Υπουργείο Εργασίας έχει σχεδόν ολοκληρώσει την επεξεργασία της Υπουργικής Απόφασης σε συνεργασία με την Νομική Υπηρεσία του ΟΑΕΔ.Ειδική μέριμνα θα υπάρχει για τους τρίτεκνους, πολύτεκνους και ΑΜΕΑ ενώ αν οι οικιστές διαθέτουν το μισό περίπου ποσό που θα διαμορφωθεί βάσει της νέας τιμής παραχώρησης ( 304,41 €/τ.μ ) τότε το υπόλοιπο ποσό θα τους διαγράφεται με αποτέλεσμα να περνάει στην κυριότητα τους με την άρση υποθήκης από τον ΟΑΕΔ( διάδοχο του ΟΕΚ ).Να σημειώσουμε όμως, ότι για να είναι δυνατή η γρήγορη ολοκλήρωση των εκδόσεων των οριστικών παραχωρητηρίων, θα πρέπει ο ΟΑΕΔ να ενισχύσει την αρμόδια Διεύθυνση με επιπλέον προσωπικό που έχει γνώσεις από το σχετικό αντικείμενο και προέρχεται από το υπαλληλικό δυναμικό του ΟΕΚ.
Τρίτη, 21 Μάρτιος 2017 18:42
Δεν είναι μόνο οι εγκαταστάσεις στην Καλογρέζα που χορταριάζουν. Και ο τεράστιος οικισμός που κατασκευάστηκε για τον Οργανισμό Εργατικής Κατοικίας, στο Μενίδι, με αφορμή τους Αγώνες του 2004, έχει αφεθεί στην τύχη του. Και η πλάκα είναι ότι θέλουμε να φτιάξουμε και καινούργια στάδια
Κοσμάς Βίδος21 ΜΑΡΤΙΟΥ 2017, 07:20
Οι «Walking Dead» διαδραματίζονται σε μία Γη κατεστραμμένη, λεηλατημένη και παραδομένη στη σήψη. Με πόλεις χωρίς ζωή, γειτονιές χορταριασμένες, εργοστασιακές εγκαταστάσεις σκουριασμένες όπου ο αντίλαλος των βημάτων συνθέτει μια μεταφυσική συμφωνία θλίψης. Αυτό είναι το σκηνικό όπου καλούνται να επιβιώσουν οι ήρωες της επιτυχημένης σειράς. Ένα σκηνικό που, αν αγαπάτε τα θρίλερ, δεν χρειάζεται να συντονιστείτε με το AMC (που προβάλει τη σειρά) για να «απολαύσετε», θα το βρείτε στα πέριξ της πρωτεύουσας. Στους πρόποδες της Πάρνηθας.
Χώροι τεράστιοι αλλά έρημοι και απεριποίητοι.«Hard core» η όλη εικόνα όπως κάποιοι έσπευσαν να σχολιάσουν πάνω στον μαρμάρινο τοίχο, συμβάλλοντας στον βανδαλισμό.
Είχα διαβάσει παλαιότερα ρεπορτάζ για την εγκατάλειψη του Ολυμπιακού Χωριού, άλλο όμως να στο λένε και άλλο να το βλέπεις με τα μάτια σου. Όταν βρίσκεσαι μέσα στις περιφραγμένες γειτονιές του, στις Αχαρνές (Μενίδι), αισθάνεσαι ότι παίζεις κι εσύ στους «Walking Dead». Ανηφόρισα ως εκεί την περασμένη Κυριακή, 19 Μαρτίου και περπάτησα για αρκετή ώρα, στη Λεωφόρο Πύρρου Δήμα, στην οδό Ιωάννη Μελισσανίδη… Εβγαλα φωτογραφίες και στη συμβολή των οδών Κώστα Κεντέρη – Κατερίνας Θάνου – θλιβερός ο συμβολισμός που έχει αποκτήσει η τιμητική κάποτε ονοματοδοσία των δρόμων!
Ενα χαλί από σπασμένα τζάμια παντού στο πάτωμα, μέσα αλλά και έξω από τα παρατημένα κτίρια. Από δίπλα, τα απαραίτητα γκραφίτι.
Η εικόνα που παρουσιάζει ο τεράστιος οικισμός με τις 2.292 πρότυπες κατοικίες που κατασκευάστηκαν από τον Οργανισμό Εργατικής Κατοικίας για τις ανάγκες των Ολυμπιακών Αγώνων και που μετά το τέλος τους κληρώθηκαν σε οικογένειες που πληρούσαν τις προϋποθέσεις αίτησης, επιεικώς άθλια: σκουριασμένες ράμπες αναπήρων, σπασμένα και κλειδωμένα καταστήματα, χορταριασμένα πάρκα από τα οποία έχουν αφαιρεθεί ακόμα και οι σχάρες που σκεπάζουν το αρδευτικό – αποχετευτικό δίκτυο, άθλια γκραφίτι, σπασμένα φώτα, απότιστα και ψωριασμένα φυτά και δέντρα και εξαθλιωμένα αδέσποτα ζώα συνθέτουν μια γειτονιά που πλασαρίστηκε ως ιδανικό μέρος για να ζεις (θα μπορούσε να είναι!), για να μετατραπεί γρήγορα σε έναν θλιβερό και αφιλόξενο χώρο. Οι κάτοικοι φροντίζουν βεβαίως τα σπίτια τους, και κάνουν προσπάθειες για να βελτιώσουν την απαράδεκτη κατάσταση που επικρατεί στους κοινόχρηστους χώρους και στα πάρκα, μόνοι όμως και όπως φαίνεται ξεχασμένοι μέσα στην τεράστια, αποκομμένη από τον αστικό ιστό, έκταση, δεν μπορούν να κάνουν πολλά.
Ο,τι μπορούσαν να πάρουν, το πήραν, οι ηλεκτρολογικές και οι υδραυλικές εγκαταστάσεις λεηλατήθηκαν στο περιβόητο κτίριο της Μονής Βατοπεδίου.
Μπήκα στο κτίριο που είχε αποτελέσει πέτρα του σκανδάλου _ μία από τις πέτρες του σκανδάλου _ στην υπόθεση της Μονής Βατοπεδίου. Δεν αξιοποιήθηκε ποτέ. Σήμερα, μόνο τα ζόμπι που στους «Walking Dead» παραμονεύουν τους εναπομείναντες ζωντανούς έλειπαν από τα δωμάτιά του για να έχουμε την απόλυτη ελληνική εκδοχή της σειράς. Κατά τα άλλα, με φόβο προχωρούσες: όλα διαλυμένα, το πάτωμα γεμάτο σπασμένα γυαλιά, οι ψευδοροφές ανοιγμένες και χάσκουσες, τα ηλεκτρολογικά και υδραυλικά συστήματα κατεστραμμένα. Περπάτησα μέσα στα γραφεία, ή μάλλον όπου μπορούσα να πατήσω χωρίς τον κίνδυνο να κόψω τα πόδια μου ή να αποκεφαλιστώ σε περίπτωση που κάποιο από τα γυαλιά – καθρέφτες που κρέμονταν πάνω από το κεφάλι μου ξεκολλούσε και έπεφτε.
Οι τζαμαρίες σπασμένες, τα τζάμια κάτω, τα αλουμίνια ξεπατωμένα, το ίδιο και οι επενδύσεις των τοίχων. Εικόνα που παραπέμπει σε σεισμό 7 Ρίχτερ και βάλε!
«Απαγορεύεται να μπαίνετε μέσα» μου είπε ένας κύριος που στεκόταν στο απέναντι πεζοδρόμιο και με παρατηρούσε να φωτογραφίζω. Δεν το έγραφε πουθενά όμως. Αντιθέτως, το τεράστιο κτίριο ήταν ορθάνοιχτο από παντού, μπορούσες να μπεις από όποια μεριά ήθελες. «Ναι, αλλά απαγορεύεται», επέμεινε ο κύριος, «είναι πολύ επικίνδυνο, μπορεί να τραυματιστείτε σοβαρά». Είχε δίκιο. «Το έχουν παρατήσει», μου εξήγησε έτερος κύριος (έμενε εκεί γύρω μου είπε), «έκοψαν το ρεύμα και το νερό… Τα τελευταία χρόνια έκλεψαν τα πάντα, δεν άφησαν τίποτα. Τεράστια η καταστροφή!». Την έβλεπες παντού.
Ακόμα και οι ψευδοροφές των χρυσοπληρωμένων εγκαταστάσεων λεηλατήθηκαν, στην προσπάθεια κάποιων να ανακαλύψουν τον θησαυρό, όχι του μακαρίτη, αλλά… του Ολυμπιακού Χωριού.
Φεύγοντας παρατηρώ πως κολλητά με το τεράστιο ερείπιο είναι το σχολείο. Οι μαθητές έχουν, επομένως, άμεση πρόσβαση στον επικίνδυνο χώρο. Εκεί μέσα μπορούν να παίξουν, να κρυφτούν, να λουφάρουν, να πρωταγωνιστήσουν στους… δικούς τους «Walking Dead». Αγνοώντας επιδεικτικά (με την ορμή και το θάρρος – θράσος των νιάτων τους) τον θανάσιμο κίνδυνο που μπορεί να αντιμετωπίσουν. Υποθέτω γονείς και καθηγητές θα τους έχουν προειδοποιήσει, μπορεί και να τους έχουν απαγορεύσει να μπαίνουν. Αναρωτιέμαι ποιος θα έχει την ευθύνη αν συμβεί το απευκταίο. Οποιοσδήποτε άλλος εκτός από τους αρμόδιους υπουργούς. Αλήθεια, υπάρχουν αρμόδιοι υπουργοί;
http://www.protagon.gr/themata/olybiako-xwrio-skiniko-gia-thriler-44341374317
Σάββατο, 11 Μάρτιος 2017 13:31
«Εργατικές κατοικίες Ξυλαγανής» μία υπόθεση με καλό τέλος
Δώδεκα ακόμα δικαιούχοι παρέλαβαν την εβδομάδα που μας πέρασε τα κλειδιά των νέων τους σπιτιών
Σήμερα στον οικισμό των Ξυλαγανής υπάρχει ένα σπίτι κενό και αδιάθετο, ενώ σε ένα ακόμα κενό καλείται να αποφανθεί η δικαιοσύνη ως προς την κυριότητα του, αφού έχει κινηθεί δικαστική διαδικασία από ενδιαφερόμενους
Με το 90% των σπιτιών να έχουν αποκτήσει δικαιούχους η υπόθεση «Εργατικές Κατοικίες Ξυλαγανής» μοιάζει να οδεύει στο τέλος της. Από σαράντα κύματα πέρασε η ιστορία των αδιάθετων εργατικών κατοικιών στον οικισμό της Ξυλαγανής για να φτάσει επιτέλους η ώρα που σχεδόν το σύνολο των σπιτιών, βρίσκονται στα χέρια των δικαιούχων τους. Η τελευταία κλήρωση πραγματοποιήθηκε τον Ιούλιο του 2016, με την κληρωτίδα να αναδεικνύει 16 ακόμα δικαιούχους. Το πλήρωμα του χρόνου έφτασε ώστε οι παραπάνω δικαιούχοι να παραλάβουν τα κλειδιά για τη νέα τους στέγη.
Συγκεκριμένα την εβδομάδα που μας πέρασε οι 12 από τους 16 κληρωθέντες, κατόπιν ελέγχου των δικαιολογητικών τους, κρίθηκαν ως δικαιούχοι και ένα καινούργιο σπίτι για αυτούς είναι γεγονός. Όπως ενημερωθήκαμε από την αρμόδια υπάλληλο του ΟΑΕΔ Κομοτηνής Λουλουδιά Λαζαρίδου, ελέγχονται άλλοι τέσσερις φάκελοι, προκειμένου να διαπιστωθεί αν και αυτοί πληρούν τις προϋποθέσεις προκειμένου να παραλάβουν τα κλειδιά τα σπιτιών τους. Να σημειωθεί ότι από τους παραπάνω τέσσερις δικαιούχους ο ένας παραιτήθηκε, οπότε πρέπει να ακολουθηθεί η σχετική διαδικασία ώστε το σπίτι να θεωρηθεί ξανά ως αδιάθετο.
Σήμερα στον οικισμό των εργατικών Ξυλαγανής υπάρχει ένα σπίτι κενό και αδιάθετο, ενώ σε ένα ακόμα κενό καλείται να αποφανθεί η δικαιοσύνη ως προς την κυριότητά του, αφού έχει κινηθεί δικαστική διαδικασία από ενδιαφερόμενους. Για όσα σπίτια παραμείνουν αδιάθετα στον οικισμό πρέπει να επανέλθει ξανά ο ΟΑΕΔ με νέα προκήρυξη για να γίνουν αιτήσεις και να δοθούν και αυτά σε δικαιούχους δημότες Μαρώνειας -Σαπών.
Ποιους αφορά στη Ροδόπη η ενιαία τιμή παραχώρησης εργατικών κατοικιών
Στο μεταξύ πρόσφατα με μία βαρύνουσας σημασίας απόφασή του, το διοικητικό συμβούλιο του ΟΑΕΔ καθόρισε σε εφαρμογή της υπουργικής απόφασης του υπουργείου Εργασίας στα 304,41 ευρώ το τ.μ. την ενιαία τιμή παραχώρησης 11.134 κατοικιών του πρώην ΟΕΚ. Με τον καθορισμό της ενιαίας τιμής παραχώρησης ξεκινάει η διαδικασία έκδοσης και παράδοσης των Οριστικών Τίτλων Κυριότητας των κληρωθεισών κατοικιών σε όσους οικισμούς εκκρεμεί και δεν έχει ακόμα ξεκινήσει η έκδοση οριστικών παραχωρητηρίων. Η υπόθεση αυτή αφορά τον οικισμό της Ξυλαγανής, όπου δεν έχουν δοθεί οριστικά παραχωρητήρια και αφορά τους νεότερους οικισμούς εργατικών κατοικιών στην Κομοτηνή και ειδικότερα όσους ακόμα δεν έχουν στα χέρια τους τα οριστικά παραχωρητήρια. Δεν αφορά τους ενοίκους των παλαιότερων οικισμών εργατικών κατοικιών στην Κομοτηνή, όπου άλλωστε η τιμή παραχώρησης ήταν μικρότερη των 304,41 ευρώ το τ.μ.
Μέχρι σήμερα τα επίπεδα τιμών δεν αντιστοιχούσαν, κατά τον ΟΑΕΔ, στις δυνατότητες των δικαιούχων καθώς την τελευταία 10ετία οι τιμές ανά τετραγωνικό μέτρο κυμάνθηκαν από 650 έως 1.035 ευρώ.
Η λύση των προσωρινών παραχωρητηρίων με ελάχιστη μηνιαία δόση είχε ως αποτέλεσμα τη δημιουργία μιας όλο και μεγαλύτερης ομάδας πολιτών χωρίς οριστικό τίτλο ιδιοκτησίας, οδηγώντας τα έσοδα του τ.ΟΕΚ και νυν ΟΑΕΔ σε μείωση, παρατηρούν αρμόδια στελέχη. Δεν είναι τυχαίο πως είχε εισπραχθεί μόλις το 10% από τις δόσεις των προσωρινών παραχωρητηρίων, δηλαδή 41 εκατ. ευρώ.
Η νέα ενιαία τιμή θα εφαρμοστεί και για όλους όσοι έχουν στην κατοχή τους οριστικούς τίτλους με τιμή παραχώρησης άνω των 304,41 ευρώ ανά τ.μ. και δεν έχουν εξοφλήσει το τίμημα. «Για τον καθορισμό της τιμής λάβαμε υπόψη τη δυσχερή οικονομική κατάσταση των οικιστών. Στοίχημα για τον ΟΑΕΔ είναι να μπορέσει να επιταχύνει τη διαδικασία έκδοσης των οριστικών παραχωρητηρίων, δεδομένου ότι αυτή είναι αρκετά χρονοβόρα, καθώς χρειάζεται να επιλυθούν συσσωρευμένα προβλήματα και εκκρεμότητες τεχνικής και νομικής φύσεως», δήλωσε η διοικήτρια του ΟΑΕΔ, καθηγήτρια Μαρία Καραμεσίνη.
http://www.xronos.gr/koinonia/ergatikes-katoikies-xylaganis-mia-ypothesi-me-kalo-telos
Σχόλιο Συλλόγου
Η τιτάνια προσπάθεια της μοναδικής συναδέλφου του ΟΕΚ Κομοτηνής που απασχολείται με τα στεγαστικά αντικείμενα αξίζει συγχαρητηρίων. Αποτελεί διαφήμιση για το κοινωνικό πρόσωπο του ΟΑΕΔ η εργατικότητα των υπαλλήλων του ΟΕΚ παρότι οι αντιξοότητες από τους τοπικούς συνδικαλιστές του ΟΑΕΔ δεν σταματούν.
Τετάρτη, 01 Μάρτιος 2017 19:35
Δ.Σ ΟΑΕΔ- Απόφαση ενιαίας τιμής εργατικών κατοικιών ΟΕΚ - 304,41 €/μ2
Σύμφωνα με ανακοίνωση του ΟΑΕΔ, με τον καθορισμό της ενιαίας τιμής παραχώρησης, ξεκινάει η διαδικασία έκδοσης και παράδοσης των Οριστικών Τίτλων Κυριότητας των κληρωθεισών κατοικιών σε όσους οικισμούς εκκρεμεί και δεν έχει ακόμα ξεκινήσει η έκδοση οριστικών παραχωρητηρίων.
Μάλιστα, ο ΟΑΕΔ σημειώνει: «Προκειμένου να αποφευχθεί η δυσαρέσκεια και η αντίδραση των δικαιούχων οικιστών, είχε προκριθεί η λύση των προσωρινών παραχωρητηρίων με ελάχιστη μηνιαία δόση, που είχε ως αποτέλεσμα τη δημιουργία μιας όλο και μεγαλύτερης ομάδας πολιτών χωρίς οριστικό τίτλο ιδιοκτησίας που να κατοχυρώνει τα δικαιώματά
«Ο ΟΑΕ∆ συμμετείχε στην Επιτροπή του Υπουργείου Εργασίας για την διαμόρφωση του τρόπου υπολογισμού της ενιαίας τιμής παραχώρησης κατοικιών που καθόρισε η υπουργική